
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

206. Αναπροσαρμογή των εισοδηματικών κατηγοριών 

των δικαιούχων επιδομάτων από τον Διανεμητικό 
Λογαριασμό Οικογενειακών Επιδομάτων Μισθω¬ 
τών (Δ.Λ.Ο.Ε.Μ.) . 1 

207. Οργάνωση της Γραμματείας της Αρχής Προστα¬ 

σίας Δεδομένων Προσωπικού Χαρακτήρα και σύ¬ 
σταση οργανικών θέσεων . 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 206 (1) 

Αναπροσαρμογή των εισοδηματικών κατηγοριών των δι¬ 
καιούχων επιδομάτων από τον Διανεμητικό Λογαρια¬ 
σμό Οικογενειακών Επιδομάτων Μισθωτών 
(Δ.Λ.Ο.Ε.Μ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. Δ/τος 3868/1958 
(Α’ 178) όπως η περίπτωση γ’ αυτού αντικαταστάθηκε με 
την παρ. 2 του άρθρου 23 του Ν. 1483/84 (Α' 153). 

2. Τις διατάξεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92 (Α’ 154) και 
αντικαταστάθηκε με το άρθρο 1 παρ. 2α του Ν. 2469/97 
«Περιορισμός και βελτίωση τηςαποτελεσματικότητας των 
κρατικών δαπανών και άλλες διατάξεις» (Α’ 38). 

3. Το γεγονός ότι από την εφαρμογή του παρόντος δια¬ 
τάγματος δεν προκαλειται δαπάνη σε βάρος του Κρατικού 
Προϋπολογισμού ή του Προϋπολογισμού Ν.Π.Δ.Δ. 
(ΟΑΕΔ). 

4. Την με αριθμ. 307/1998 γνωμοδότηση του Συμβου¬ 
λίου της Επικράτειας με πρόταση των Υπουργών Εθνικής 
Οικονομίας και Εργασίας και Κοινωνικών Ασφαλίσεων, 
αποφασίζουμε: 

Άρθρο μόνο 

«1. Η παρ. 2 του άρθρου 4 του από 20/23-12/59 


Β. Δ/τος (Α’ 279), όπως τούτο τροποποιήθηκε από το άρ¬ 
θρο μόνο του Π. Δ/τος 391/97 (Α’ 97), αντικαθίσταται, ως 
ακολούθως: 

Το ποσό του επιδόματος παιδιών ορίζεται μηνιαίως: 

1. Για τους δικαιούχους για την είσπραξη με ετήσιο κα¬ 
θαρό (πριν από τις οποιεσδήποτε φορολογικές εκπτώ¬ 
σεις, μειώσεις και ελαφρύνσεις) οικογενειακό εισόδημα 
κατά το προηγούμενο της επιδότησης ημερολογιακό έτος 
μέχρι του ποσού των 2.600.000 δρχ. 

α) για το ένα (1) παιδί σε 1.620 δρχ. το μήνα 
β) για τα δύο (2) παιδιά σε 5.560 δρχ. το μήνα 
γ) για τα τρία (3) παιδιά σε 12.060 δρχ. το μήνα 
δ) για τα τέσσερα (4) παιδιά σε 14.300 δρχ. το μήνα 

II. Για τους δικαιούχους με ετήσιο καθαρό οικογενειακό 
εισόδημα από 2,600.001 έως 3.000.000 δρχ. 

α) για το ένα (1) παιδί σε 1.310 δρχ. το μήνα 
β) για τα δύο (2) παιδιά σε 4.370 δρχ. το μήνα 
γ) για τα τρία (3) παιδιά σε 11.430 δρχ. το μήνα 
δ) για τα τέσσερα (4) παιδιά σε 13.450 δρχ. το μήνα 

III. Για τους δικαιούχους με ετήσιο καθαρό οικογενειακό 
εισόδημα από 3.000.001 έως 3.300.000 δρχ. 

α) για το ένα (1) παιδί σε 1.120 δρχ. το μήνα 
β) για τα δύο (2) παιδιά σε 3.620 δρχ. το μήνα 
γ) για τα τρία (3) παιδιά σε 10.320 δρχ. το μήνα 
δ) για τα τέσσερα (4) παιδιά σε 11.510 δρχ. το μήνα. 

IV. Για τους δικαιούχους με ετήσιο καθαρό οικογενειακό 
εισόδημα από 3.300.001 και πάνω 
α) για το ένα (1) παιδί σε 1.1 20 δρχ. το μήνα 
β) για τα δύο (2) παιδιά σε 3.620 δρχ. το μήνα 
γ) για τα τρία (3) παιδιά σε 6.860 δρχ. το μήνα 
δ) για τα τέσσερα (4) παιδιά σε 9.580 δρχ. το μήνα. 

Γ ια κάθε παιδί πάνω από τέσσερα (4), στο ποσό του επι¬ 
δόματος που ορίζεται κατά περίπτωση για το τέταρτο 
παιδί στις παραπάνω (I, II, III, IV) κατηγορίες, προστίθενται 
2.500 δρχ. το μήνα χωρίς περιορισμό. 

2. Η αναπροσαρμογή των εισοδηματικών κατηγοριών 
που προβλέπονται κατά περίπτωση στην παράγρ. 2 θα 
ισχύουν για την πληρωμή του επιδόματος παιδιών έτους 
1998 και εφεξής». 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΠΑΝ. ΠΑΠΑΝΤΩΝΙΟΥ ΜΙΛΤΙΑΔΗΣ ΠΑΠΑΙΩΑΝΝΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 207 (2) 

Οργάνωση της Γραμματείας της Αρχής Προστασίας Δεδο¬ 
μένων Προσωπικού Χαρακτήρα και σύσταση οργανικών 
θέσεων. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγράφου 2 του άρθρου 20 του Ν. 2472/1977 
«Προστασία του ατόμου από την επεξεργασία δεδομένων 
προσωπικού χαρακτήρα» (ΦΕΚ 50 Α). 

β ) Του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137 Α’) όπως αυτό προστέθηκε 
με το άρθρο 27 του Ν. 2081/92 (ΦΕΚ 154 Α ) καιαντικα- 
ταστάθηκε με το άρθρο 2α του Ν. 2469/97 (ΦΕΚ 38 Α'). 

2. Την από 4 Νοεμβρίου 1997 εισήγηση της Αρχής Προ- 
οτοοίοζ Δεδομένων προσωπικού χαρακτήρα (Αρχής). 

3. Την αριθμ. ΔΙΔΚ/Φ1/20199/5.9.97 απόφαση του 
Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» (ΦΕΚ 801 /Β ), όπως τροποποιήθηκε 
με την όμοιά της αριθμ. ΔΙΔΚ/Φ1/23470/20.10.97 (ΦΕΚ 
924 Β'). 

4. Την αριθμ. 1107147/1239/0006Α/4.10.1996 από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922 Β ). 

5. Το γεγονός ότι από τις διατάξεις του παρόντος Π. Δ/ 
τος προκαλείται δαπάνη σε βάρος του Κρατικού Προϋπο¬ 
λογισμού ύψους 60 εκατομμυρίων δρχ. περίπου για το 
τρέχον οικονομικό έτος και 120 εκατομμυρίων περίπου 
για κάθε ένα από τα επόμενα έτη. Η ανωτέρω δαπάνη θα 
αντιμετωπιστεί για μεν το τρέχον οικονομικό έτος από τις 
πιστώσεις που έχουν εγγράφει στον προϋπολογισμό του 
Υπουργείου Δικαιοσύνης (Ειδ. Φορέας 17/610, ομάδα 
ΚΑΕ 0200) για δε τα επόμενα οικονομικά έτη από τις πι¬ 
στώσεις που θα εγγράφονται προς το σκοπό αυτό στον 
ανωτέρω προϋπολογισμό. 

6. Την γνωμοδότηση αριθμ. 300/1998 του Συμβουλίου 
της Επικράτειας, μετά από πρόταση των Υπουργών Δι¬ 
καιοσύνης και των Υφυπουργών Δημόσιας Διοίκησης και 
Αποκέντρωσης και Οικονομικών, αποφασίζουμε: 


Άρθρο 1 

Διάρθρωση Γ ραμματείας 

Η Γραμματεία της Αρχής λειτουργεί σε επίπεδο Διεύ¬ 
θυνσης και συγκροτείται από τρία (3) Τμήματα, ήτοι. 1) 
Τμήμα Ελεγκτών, 2) Τμήμα Επικοινωνίας και 3) Τμήμα 
Διοικητικών και Οικονομικών Υποθέσεων. 

Άρθρο 2 

Καθήκοντα Προϊσταμένου Δ/νσης - 
Αρμοδιότητες Οργανικών μονάδων 
Α. Προϊστάμενος Δ/νσης Γ ραμματείας 
Στα καθήκοντα του Προϊσταμένου Διεύθυνσης της 
Γ ραμματείας περιλαμβάνονται ιδίως: 

1 Η ευθύνη για την εύρυθμη και αποδοτική λειτουργία 
της Γραμματείας και ο έλεγχος του προσωπικού της Γραμ¬ 
ματείας. 

2. Ο συντονισμός του προγραμματισμού της Αρχής και 
της Γραμματείας της. Η εισήγηση προς την Αρχή για την 
έγκαιρη προσαρμογή του έργου της προς τις σημειούμε- 
νες επιστημονικές, τεχνολογικές και νομοθετικές εξελί¬ 
ξεις στο πεδίο της προστασίας δεδομένων προσωπικού 
χαρακτήρα, στη χώρα και διεθνώς. 

3. Η κατανομή της εργασίας στο προσωπικό της Γραμ¬ 
ματείας, βάσει των αποφάσεων της Αρχής ή του Προέ¬ 
δρου της και των εισηγήσεων των αρμόδιων προϊσταμένων 
Τμημάτων. Προς τούτο, λαμβάνει υπ’ όψει τα προσόντα, 
την ειδίκευση και το μέγεθος της απασχόλησης του κάθε 
υπαλλήλου. 

4. Η παρακολούθηση της πιστής εφαρμογής από το 
προσωπικό της Γραμματείας των ρυθμίσεων που εκά- 
στοτε ισχύουν και των αποφάσεων της Αρχής. 

5. Η εισήγηση προς τον Πρόεδρο της Αρχής του οικονο¬ 
μικού προγραμματισμού του επομένου έτους, ένα τουλά¬ 
χιστον μήνα πριν από την κατάρτιση του προϋπολογισμού 
της Αρχής. 

6. Η υπβολή προς τελική έγκριση στον Πρόεδρο της Αρ¬ 
χής των υπηρεσιακών εκθέσεων αξιολόγησης του προσω¬ 
πικού της Γραμματείας, οι οποίες συντάσσονται μετά από 
εισήγηση των αρμοδίων προϊσταμένων Τμημάτων. 

7. Η ευθύνη για την σύνταξη, εφαρμογή και πιστή τή¬ 
ρηση από το προσωπικό της Γ ραμματείας των κανονισμών 
ασφαλείας των εγκαταστάσεων, αρχείων και μητρώων της 

Αρχής- τ , 

8. Η μέριμνα για τη σύνταξη λεπτομερών εκθεσεων για 
το έργο της Αρχής και την εκτέλεση της αποστολής της, 
με επισήμανση των τυχόν προβλημάτων και προτάσεις για 
την αποτελεσματική αντιμετώπισή τους. Οι εκθέσεις αυ¬ 
τές, ενδιάμεσες και τελικές, υποβάλλονται στον Πρόεδρο 
της Αρχής. 

9. Η εκτέλεση κάθε άλλης εργασίας συναφούς προς τις 
αρμοδιότητες του, ύστερα από εντολή της Αρχής ή του 
Προέδρου της. 

Β. Τμήμα Ελεγκτών 

Στις αρμοδιότητες του Τμήματος Ελεγκτών ανήκει 
ιδίως: 

1. Η διενέργεια διοικητικών ελέγχων σε κάθε αρχείο. 

Ύστερα από ειδική εντολή του Προέδρου της Αρχής, οι 
υπάλληλοι του κλάδου ελεγκτών μπορούν να διενεργή¬ 
σουν διοικητικό έλεγχο σε κάθε αρχείο και να ασκήσουν 
καθήκοντα ειδικού ανακριτικού υπαλλήλου σε περίπτωση 
εγκλημάτων κατά την επεξεργασία δεδομένων προσωπι¬ 
κού χαρακτήρα. 

2 Η έκδοση κανονιστικών πράξεων για την ρύθμιση ειδι¬ 
κών, τεχνικών και λεπτομερειακών θεμάτων στα οποία 
αναφέρεται η εκάστοτε ισχύουσα νομοθεσία για την προ¬ 
στασία του ατόμου από την επεξεργασία δεδομένων προ¬ 
σωπικού χαρακτήρα, η έκδοση σχεδίων κανονισμών με ει¬ 
δικές ρυθμίσεις για τις πλέον συνήθεις κατηγορίες επε¬ 
ξεργασίας και αρχείων και η γνωμοδότηση, εν γένει, για 
κάθε ρύθμιση που αφορά την επεξεργασία δεδομένων 
προσωπικού χαρακτήρα. 

3. Η έκδοση οδηγιών προς τον σκοπό ενιαίας εφαρμο¬ 
γής των ρυθμίσεων που εκάστοτε ισύχουν για την επεξερ¬ 
γασία δεδομένων προσωπικού χαρακτήρα και για την 
ασφάλεια και προστασία των δεδομένων κατά κατηγορία, 
εν όψει των τεχνολογικών εξελίξεων. 

4. Η υποβοήθηση των υπευθύνων επεξεργασίας στην 
κατάρτιση κωδίκων δεοντολογίας. 

5. Η εξέταση παραπόνων και αιτήσεων τυχόν θιγομένων 
από την επεξεργασία δεδομένων προσωπικού χαρακτήρα, 
η έκδοση συστάσεων και υποδείξεων προς τους υπευθύ¬ 
νους επεξεργασίας, η καταγγελία τυχόν παραβάσεων 
προς τις αρμόδιες διοικητικές και δικαστικές αρχές και η 


η λήψη κάθε αναγκαίου μέτρου για την ηλεκτρονική 
ασφάλειά τους και η διευκόλυνση των ενδιαφερομένων 
κατά την άσκηση του δικαιώματος προσβάσεώς τους σε 
αυτά, υπό τους όρους του νόμου και των σχετικών αποφά¬ 
σεων της Αρχής. 

12. Η έκδοση αποφάσεων χορήγησης αδειών: α) συλλο¬ 
γής και επεξεργασίας ευαίσθητων δεδομένων και η 
ίδρυση και λειτουργία σχετικών αρχείων, β) διασύνδεσης 
αρχείων με ευαίσθητα δεδομένα και γ) διαβίβασις δεδομέ¬ 
νων προσωπικού χαρακτήρα προς τος εξωτερικό και η 
σχετική ενημέρωση της Ευρωπαϊκής Επιτροπής και των 
Αρχών των άλλων Κρατών - Μελών και η εισήγηση προς 
την Αρχή για τον καθορισμό του ύψους των σχετικών πα¬ 
ραβολών. 

13. Η παροχή προς τους ενδιαφερομένους πληροφο¬ 
ριών και υποδείξεων για την συμμόρφωσή τους προς τις 
ρυθμίσεις που εκάστοτε ισχύουν για την επεξεργασία δε¬ 
δομένων προσωπικού χαρακτήρα. Η εισήγηση προς την 
Αρχή για τη διοργάνωση και η συμμετοχή στη διεξαγωγή 
ημερίδων, σεμιναρίων και άλλων ενημερωτικών εκδηλώ¬ 
σεων. 

14. Με εντολή του Προέδρου της Αρχής, υπάλληλοι του 
κλάδου Ελεγκτών αναλαμβάνουν και κάθε άλλη εργασία ή 
αποστολή συναφή προς την άσκηση των καθηκόντων τους 
και συμμετέχουν σε επιμορφωτικά μαθήματα και σεμινά¬ 
ρια στο εσωτερικό και το εξωτερικό. 


ανακοίνωσή τους στη Βουλή. 

6 Η έκοδση απόφασης ύστερα από αίτηση του υπεύθυ¬ 
νου επεξεργασίας και εφ' όσον συντρέχουν οι νόμιμες 
προϋποθέσεις για την εν όλω ή εν μέρει άρση του δικαιώ¬ 
ματος ενημέρωσης και του δικαιώματος πρόσβασης, 

7. Η έκδοση απόφασης επί αντιρρήσεων του υποκειμέ¬ 
νου δεδομένων προσωπικού χαρακτήρα και η άμεση ανα¬ 
στολή της επεξεργασίας αν πιθανολογείται κίνδυνος σο¬ 
βαρής βλάβης του υποκειμένου από τη συνέχιση της επε¬ 
ξεργασίας. 

8. Η έκδοση αποφάσεων για τον τρόπο άσκησης και 
τους τυχόν περιορισμούς του δικαιώματος πρόσβασης των 
ενδιαφερομένων στα μητρώα της Αρχής. 

9. Η σύνταξη, η υποβολή προς τον Πρόεδρο της Βουλής 
και τον Πρωθυπουργό, η δημοσίευση στην Εφημερίδα της 
Κυβέρνησης και η καθ' οιονδήποτε τρόπο δημοσιότητα 
της ετήσιας έκθεσης της Αρχής για την εκτέλεση της απο¬ 
στολής της. 

10. Η προετοιμασία φακέλων, η σύνταξη μελετών, η 
υποβολή εισηγήσεων και η εν γένει συνδρομή της Αρχής, 
του Προέδρου και των μελών της κατά την άσκηση των αρ¬ 
μοδιοτήτων τους, όπως αυτές εκάστοτε προβλέπονται, 
σχετικά με κάθε είδους επεξεργασία δεδομένων προσω¬ 
πικού χαρακτήρα που εκτελείται στην Ελληνική Επικρά¬ 
τεια από φορείς του δημόσιου και του ιδιωτικού τομέα 
αντιστοίχως, ή που αφορά υποκείμενα εγκατεστημένα 
στην Ελληνική Επικράτεια. 

11. Η υπό τον άμεσο έλεγχο και εποπτεία του Προέδρου 
και των τυχόν εντεταλμένων προς τούτο μελών της Αρχής 
τήρηση και συνεχής ενημέρωση των μητρώων της Αρχής, 


Στις αρμοδιότητες του Τμήματος Επικοινωνίας ανή¬ 
κει: 

1. Η προετοιμασία φακέλων, η σύνταξη μελετών, η υπο¬ 
βολή εισηγήσεων και η εν γένει συνδρομή της Αρχής, στην 
άσκηση της επικοινωνιακής πολιτικής της και ιδίως, 
ύστερα από εντολή της Αρχής ή του Προέδρου της. 

2. Η μέριμνα των δημοσίων σχέσεων της Αρχής και της 
επικοινωνίας της με άλλες δημόσιες υπηρεσίες και οργα¬ 
νισμούς, με ιδιώτες, καθώς και με υπηρεσίες και Αρχές 
του εξωτερικού, συμπεριλαμβανομένων των αρμοδίων ορ¬ 
γάνων της Ευρωπαϊκής Ένωσης, άλλων διεθνών οργανι¬ 
σμών και οργάνων που προβλέπονται από διεθνείς συμβά¬ 
σεις. 

3. Η κατάρτιση ενημερωτικών φυλλαδίων, καταχωρή- 
σεων στον τύπο, καθώς και ραδιοφωνικών και τηλεοπτι¬ 
κών μηνυμάτων για την Αρχή, τις αρμοδιότητες και το έργο 

της. 

4. Η κατάρτιση ανακοινώσεων για τα δικαιώματα των 
υποκειμένων των δεδομένων και τις υποχρεώσεις των 
υπευθύνων επεξεργασίας. 

5. Η μετάφραση κάθε είδους κειμένων. 

6. Η παρακολούθηση του τύπου, γενικού και ειδικού, και 
των μέσων ενημέρωσης εν γένει για θέματα επεξεργασίας 
δεδομένων προσωπικού χαρακτήρα και προστασίας του 
ατόμου από την πληροφορική. 

7. Η διοργάνωση ενημερωτικών και επιστημονικών ημε¬ 
ρίδων, σεμιναρίων, συμποσίων και συνεδρίων επί θεμάτων 
αρμοδιότητας της Αρχής. 

8. Η κατάρτιση, σε συνεργασία με το Τμήμα Ελεγκτών 




2572 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


τυποποιημένων εντύπων και αιτήσεων, συμπεριλαμβανο¬ 
μένων και των σχετικών οδηγιών, μεταξύ άλλων για: 

I. Την γνωστοποίηση προς την Αρχή από τους υπεύθυ¬ 
νους επεξεργασίας της σύστασης και λειτουργίας αρχείου 
και της έναρξης ή συνέχισης επεξεργασίας, καθώς και της 
διασύνδεσης αρχείων. 

II. Την ενημέρωση των υποκειμένων από τους υπευθύ¬ 
νους επεξεργασίας κατά τρόπο πρόσφορο και σαφή, ιδίως 
οσάκις απαιτείται η συγκατάθεσή τους. 

II. Την χορήγηση άδεια συλλογής και επεξεργασίας 
ευαίσθητων δεδομένων και την ίδυση και λειτουργία σχε¬ 
τικού αρχείου, τη χορήγηση άδειας διασύνδεσης αρχείων 
που ένα τουλάχιστον περιέχει ευαίσθητα δεδομένα και τη 
χορήγηση άδειας διαβίβασης δεδομένων οσάκις απαιτεί¬ 
ται από τον νόμο. 

IV. Την άσκηση από τα υποκείμενα δεδομένων του δι¬ 
καιώματος πρόσβασης και του δικαιώματος αντίρρησης. 

9. Η δημιουργία, τήρηση και διαρκής ενημέρωση βιβλιο¬ 
θήκης, αρχείου δημοσιευμάτων ελληνικού και ξένου τύ¬ 
που, αρχείου ξένων νομοθεσιών και αρχείου επίσημων 
αποφάσεων και κάθε είδους ενημερωτικών εντύπων της 
Ευ ρωπαϊκής Ένωσης, διεθνών οργανισμών και οργάνων 
που προβλέπονται από διεθνείς συμβάσεις για θέματα 
προστασίας του ατόμου από την επεξεργασία δεδομένων 
προσωπικού χαρακτήρα. 

10. Με εντολή του Προέδρου της Αρχής, υπάλληλοι του 
Τμήματος Επικοινωνίας αναλαμβάνουν και κάθε άλλη ερ¬ 
γασία ή αποστολή συναφή προς την άσκηση των καθηκό¬ 
ντων τους και συμμετέχουν σε επιμορφωτικά μαθήματα 
και σεμινάρια στο εσωτερικό και το εξωτερικό. 

Δ. Τμήμα Διοικητικών και Οικονομικών Υποθέσεων: 

Στις αρμοδιότητες του Τμήματος Διοικητικών και Οικο¬ 
νομικών Υποθέσεων ανήκει: 

1. Η γραμματειακή υποστήριξη της Αρχής με την τήρηση 
χειρόγραφου ή και ηλεκτρονικού πρωτοκόλλου εισερχο¬ 
μένων και εξερχομένων εγγράφων (γενικού και κατά κατη¬ 
γορίες εγγράφων) καθώς και βιβλίων πράξεων - αποφά¬ 
σεων του Προέδρου και της Αρχής, την τήρηση του βιβλίου 
πρακτικών των συνεδριάσεων της Αρχής, την δακτυλο¬ 
γράφηση κάθε είδους κειμένων, την βεβαίωση ακρίβειας 
αντιγράφων, την επίδοση εγγράφων, την οργάνωση, ταξι¬ 
νόμηση και διαρκή ενημέρωση κάθε αναγκαίου αρχείου, 
την μηχανοργάνωση των υπηρεσιών της Αρχής και την μέ¬ 
ριμνα εφαρμογής και την υποστήριξη μηχανογραφικών και 
ηλεκτρονικών προγραμμάτων καθώς και η γραμματειακή 
υποστήριξη του Προέδρου και των μελών της Αρχής. 

2. Ο χειρισμός θεμάτων υηρεσιακής κατάστασης των 
μελών της Αρχής και του προσωπικού της Γραμματείας, η 
τήρηση ατομικών φακέλων, βιβλίου αδειών και μεταβολών 
προσωπικού και η έκδοση πιστοποιητικών και βιβλιαρίων 
υγείας. 

3. Η διαχείριση των οικονομικών υποθέσεων της Αρχής 
και η εν γένει οργάνωση και λειτουργία του λογιστικού συ- 
στήματός της, καθώς και η διαχείριση των κάθε είδους 
εσόδων και δαπανών της Αρχής. 

4. Η κατάρτιση και εισήγηση προς την Αρχή, δια του 
προϊσταμένου της Γραμματείας, του προϋπολογισμού της 


Αρχής και η μέριμνα για την εκτέλεση και τροποποίηση 
του. 

5. Η έκδοση εντολών πληρωμής και εκκαθάρισης απο¬ 
δοχών, αποζημιώσεων και εν γένει απολαβών των μελών 
της Αρχής και του προσωπικού της Γ ραμματείας και η μέ¬ 
ριμνα για τη μισθοδοσία των ανωτέρω. 

6. Η έκδοση εντολών πληρωμών και εκκαθαρίσεων για 
κάθε άλλη δαπάνη, εγγεγραμμένη στον προϋπολογισμό. 

7. Η εκτίμηση και καταγραφή των κάθε είδους αναγκών 
της Αρχής σε έπιπλα, μηχανικό εξοπλισμό, γραφική ύλη 
και λοιπά αναλώσιμα, η μέριμνα για την έγκαιρη προμήθειά 
τους και η τήρηση κάθε αναγκαίου προς τούτο βιβλίου 
(απογραφής, αποθήκης κ.λ.π.). 

8. Η εκποίηση ή καταστροφή σύμφωνα με τις εκάστοτε 
ισχύουσες διατάξεις, άχρηστου υλικού και εξοπλισμού. 

9. Η διοικητική μέριμνα, η καθαριότητα και η φυσική 
ασφάλεια των εγκαταστάσεων της Αρχής, καθώς και για 
την εξυπηρέτηση των προσερχομένων. 

10. Με εντολή του Προέδρου της Αρχής, υπάλληλοι του 
Τμήματος Διοικητικών και Οικονομικών Υποθέσεων ανα¬ 
λαμβάνουν και κάθε άλλη εργασία ή αποστολή συναφή 
προς την άσκηση των καθηκόντων τους και συμμετέχουν 
σε επιμορφωτικά μαθήματα και σεμινάρια στο εσωτερικό 
και το εξωτερικό. 

Άρθρο 3 

Υποχρεώσεις, Κωλύματα και Ασυμβίβαστα 
Προσωπικού Γραμματείας 

1. Οι υπάλληλοι της Γ ραμματείας της Αρχής υπόκεινται 
στα κωλύματα και ασυμβίβαστα των δημοσίων υπαλλήλων, 
όπως εκάστοτε προβλέπονται, καθώς και σε όσα ορίζο¬ 
νται για τα μέλη της Αρχής. 

2. Στη διαπίστωση των κωλυμάτων και ασυμβίβαστων 
της προηγούμενης παραγράφου προβαίνει η Αρχή, πά¬ 
ντοτε ύστερα από προηγούμενη ακρόαση του ενδιαφερο¬ 
μένου. Τη διαδικασία κινεί ο Πρόεδρος της Αρχής. 

Άρθρο 4 

Πειθαρχικές διατάξεις 

1. Οι υπάλληλοι της Γ ραμματείας της Αρχής υπέχουν 
πειθαρχική ευθύνη για παράβαση των υποχρεώσεων τους. 
Την πειθαρχική διαδικασία κινεί ο Πρόεδρος της Αρχής, ο 
οποίος αναθέτει σε μέλος της την διεξαγωγή της προανά¬ 
κρισης. Το Υπηρεσιακό Πειθαρχικό Συμβούλιο αποφαίνε- 
ται πάντοτε ύστερα από προηγούμενη ακρόαση των εγκα- 
λουμένων. 

2. Ο Πρόεδρος μπορεί να επιβάλλει σε υπαλλήλους της 
Γραμματείας πειθαρχική ποινή το πολύ προστίμου ίσου 
προς το ήμισυ των αποδοχών του εγκαλουμένου. 

3. Για τους υπαλλήλους της Γραμματείας της Αρχής, 
χρέη Πειθαρχικού Συμβουλίου ασκεί το Υπηρεσιακό Συμ¬ 
βούλιο του άρθρου 20 παρ. 4 του Ν. 2472/97 του οποίου 
προεδρεύει ο Πρόεδρος της Αρχής. 

4. Κατά τα λοιπά ισχύουν οι πειθαρχικές διατάξεις που 
εφαρμόζονται για τους δημόσιους υπαλλήλους. 

Άρθρο 5 

Προσωπικό Γραμματείας 

Συνιστώνται οι ακόλουθες οργανικές θέσεις τακτικού 
προσωπικού, κατανεμόμενες κατά Κατηγορία και Κλάδο 
ως εξής: 

Α. α. Δέκα τρεις (13) οργανικές θέσεις του Κλάδου Ελε¬ 
γκτών Κατηγορίας ΠΕ και βαθμού Β έως Α. Προσόν διορι¬ 
σμού ορίζεται πτυχίο ΑΕΙ της ημεδαπής ή ισότιμο της αλ¬ 
λοδαπής, θετικής ή θεωρητικής κατεύθυνσης και μετα¬ 
πτυχιακό ή διδακτορικό δίπλωμα, στην Πληροφορική, την 
Επιστήμη των Υπολογιστών, την Νομική Πληροφορική ή 
άλλων νομικών κλάδων συναφών προς το αντικείμενο της 
Αρχής, ή σε εξειδικευμένο τομέα των ανωτέρω. Απαιτείται 
επίσης άριστη γνώση της αγγλικής γλώσσας και ικανότητα 
χειρισμού εξοπλισμού πληροφορικής. Συνεκτιμάται η 
γνώση και άλλων ξένων γλωσσών καθώς και η επαγγελμα¬ 
τική, μελετητική ή ερευνητική εμπειρία στα αντίστοιχα πε¬ 
δία. Κατά την προκήρυξη των θέσεων αυτών η Αρχή μπο¬ 
ρεί να απαιτεί, ως πρόσθετα προσόντα, την αποδεδειγ¬ 
μένη εκπαίδευση στην προστασία δεδομένων (άθίει ρπ> 
Ιθοίίοη), την ασφάλεια (δθουπίγ) και τον έλεγχο (βυάϊί) πλη¬ 
ροφοριακών συστημάτων. Ανώτατο όριο ηλικίας για τις 
ανωτέρω θέσεις ορίζεται το 40ο έτος. 

β. Οι υπάλληλοι του Κλάδου Ελεγκτών διορίζονται με ει¬ 
σαγωγικό βαθμό Β' κατά παρέκκλιση από τις εκάστοτε 
ισχύουσες διατάξεις. Κατά τα λοιπά εφαρμόζονται οι δια¬ 
τάξεις. Κατά τα λοιπά εφαρμόζονται οι διατάξεις περί βαθ¬ 
μολογίου και μισθολογίου των δημοσίων υπαλλήλων. 

Β. Πέντε (5) οργανικές θέσεις Κλάδου Επικοινωνίας. 
Κατηγορίας ΠΕ, προσόν διορισμού ορίζεται πτυχίο ΑΕΙ της 
ημεδαπής ή ισόμιμο της αλλοδαπής, κατεύθυνσης επικοι¬ 
νωνίας, δημοσιογραφίας και ΜΜΕ, μεταφραστών, κοινω¬ 
νικών και φιλολογικών επιστημών. Απαιτείται επίσης άρι¬ 
στη γνώση της αγγλικής γλώσσας και ικανότητα χειρισμού 
εξοπλισμού πληροφορικής. Συνεκτιμάται η γνώση και άλ¬ 
λων ξένων γλωσσών. Κατά την προκήρυξη των θέσεων αυ¬ 
τών η Αρχή μπορεί να απαιτεί, ως πρόσθετο προσόν, την 
επαγγελματική πείρα στα αντίστοιχα πεδία. 

Γ. Δύο (2) θέσεις του Κλάδου ΠΕ Διοικητικού - Οικονο¬ 
μικού. Προσόντα διορισμού ορίζονται τα προβλεπόμενα 
από το άρθρο 3 του Π.Δ/τος 194/88 (ΦΕΚ 84Α788). Επι¬ 
πλέον απαιτείται η άριστη γνώση μιας ξένης γλώσσας και η 
ικανότητα χειρισμού εξοπλισμού πληροφορικής. 

Δ. Μία (1) θέση του Κλάδου ΠΕ Πληροφορικής. Προσό¬ 
ντα διορισμού ορίζονται τα προβλεπόμενα από το άρθρο 2 
του Π.Δ/τος 172/1992 (ΦΕΚ 81 Α792). Απαιτείται επίσης 
η άριστη γνώση μιας ξένης γλώσσας. 

Ε. Μία (1) θέση του Κλάδου ΤΕ Πληροφορικής, ειδικό¬ 
τητας πληροφορικής. Προσόντα διορισμού ορίζονται τα 
προβλεπόμενα από το άρθρο 11 του Π. Δ/τος 194/88 
(ΦΕΚ 84/8.6.88 τ.Α Τ ). Απαιτείται επίσης η άριστη γνώση 
μιας ξένης γλώσσας. 

ΣΤ. Τέσσερις (4) θέσεις του Κλάδου ΔΕ Διοικητικού - 
Λογιστικού. Προσόντα διορισμού ορίζονται τα προβλεπό¬ 
μενα από το άρθρο 15 του Π. Δ/τος 194/88. Απαιτείται 


επίσης η άριστη γνώση μιας ξένης γλώσσας και η ικανό¬ 
τητα χειρισμού εξοπλισμού πληροφορικής. 

Ζ. Δύο (2) θέσεις του Κλάδου ΥΕ Επιμελητών και δύο 
(2) θέσεις του Κλάδου ΥΕ Προσωπικού καθαριότητας. 
Προσόντα διορισμού στον εισαγωγικό βαθμό των Κλάδων 
ΥΕ Κατηγορίας ορίζονται τα προβλεπόμενα από το άρθρο 
22 του Π. Δ/τος 194/88. 

Άρθρο 6 

Προϊστάμενοι Οργανικών μονάδων 

1. Της Διεύθυνσης της Γραμματείας της Αρχής και του 
Τμήματος Ελεγκτών, προίστανται υπάλληλοι του κλάδου 
Ελεγκτών. 

2. Του Τμήματος Επικοινωνίας, προίσταται υπάλληλος 
του κλάδου Επικοινωνίας. 

3. Του Τμήματος Διοικητικών και Οικονομικών υποθέ¬ 
σεων, προίσταται υπάλληλος του κλάδου ΠΕ Διοικητικού - 
Οικονομικού. 

Άρθρο 7 

Αναπλήρωση Προϊσταμένων 

1. Σε περίπτωση απουσίας ή κωλύματος προϊσταμένου, 
ο Πρόεδρος της Αρχής μπορεί με απόφασή του να ορίσει 
αναπληρωτή προϊστάμενου. Σε περίπτωση που δεν ορι- 
σθεί αναπληρωτής προϊσταμένου, τον προϊστάμενο της Δ/ 
νσης της Γραμματείας αναπληρώνει ο προϊστάμενος του 
Τμήματος Ελεγκτών και τους προϊσταμένους των τμημά¬ 
των ο προϊστάμενος του επόμενου Τμήματος κατά τη 
σειρά που αναφέρονται στο παρόν διάταγμα. 

2. Με ειδική εντολή του Προέδρου της Αρχής, ο Προϊ¬ 
στάμενος της Διεύθυνσης Γ ραμματείας και οι Προϊστάμε¬ 
νοι των Τμημάτων μπορεί να εξουσιοδοτηθούν να υπογρά¬ 
φουν «Με εντολή Προέδρου» έγγραφα, εντολές πληρω¬ 
μής και άλλες πράξεις. 

Άρθρο 8 

Με εντολή του Προέδρου της Αρχής, οι υπάλληλοι της 
Αρχής εκπροσωπούν την Αρχή ενώπιον κάθε άλλης Αρχής 
και συμμετέχουν σε αποστολές, σε επιτροπές, ομάδες 
εργασίας, συνεδριάσεις και συνόδους δημοσίων υπηρε¬ 
σιών, οργανισμών του δημοσίου και του ιδιωτικού τομέα, 
καθώς και των Οργάνων της Ευρωπαϊκής Ένωσης ή άλλων 
διεθνών Οργανισμών και Οργάνων που προβλέπονται από 
διεθνείς συμβάσεις. 

Άρθρο 9 

Σε κενές οργανικές θέσεις του Κλάδου Ελεγκτών μπο¬ 
ρεί να μετατάσσονται με απόφαση του Υπηρεσιακού Συμ¬ 
βουλίου της Αρχής υπάλληλοι των άλλων Κλάδων της Αρ¬ 
χής, εφόσον κατέχουν τα προσόντα του Κλάδου. 

Άρθρο 10 

Κατά την πρώτη εφαρμογή του παρόντος και εφ’ όσον 
οι θέσεις των προϊσταμένων οργανικών μονάδων δεν κα¬ 
λυφθούν με μετάταξη σύμφωνα με τα οριζόμενα στο νόμο 
2472/97 (άρθρο 20 παρ. 6), η πλήρωση των ανωτέρω θέ¬ 
σεων γίνεται με διορισμό κατά παρέκκλιση από τις ισχύου- 
σες διατάξεις. 

Ο προϊστάμενος της Δ/νσης της Γραμματείας και ο 
προϊστάμενος του Τμήματος Ελεγκτών διορίζονται με 
βαθμό Α\ Για την πλήρωση των θέσεων αυτών, πέραν των 
τυπικών προσόντων που ορίζονται με το Διάταγμα αυτό 
απαιτούνται προϋπηρεσία στον Δημόσιο ή Ιδιωτικό τομέα, 
επτά (7) ετών για τον προϊστάμενο Δ/νσης και πέντε (5) 
ετών για τον προϊστάμενο του Τμήματος Ελεγκτών αντί¬ 
στοιχα. 

Οι προϊστάμενοι των Τμημάτων Επικοινωνίας και Διοι¬ 
κητικών και Οικονομικών Υποθέσεων διορίζονται με 
βαθμό Β’. Για την πλήρωση των θέσεων αυτών απαιτείται 
προϋπηρεσία σε διοικητικά θέματα πέντε (5) ετών τουλά¬ 
χιστον, πέρα των τυπικών προσόντων των Κλάδων. Κατά 
τα λοιπά εφαρμόζονται οι ισχύουσες διατάξεις. 


Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 29 Ιουνίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦ. ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦ ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ ΝΙΚΟΣ ΧΡΙΣΤΟΔΟΥΛΑΚΗΣ 

ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΞΧ 223211 ΥΡΕΤ 6Ρ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε, - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061) 271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. * 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαυξηση 100 δρχ. ανά βσελιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.ΔΑ (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επαυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 - 

30.000 * 

15.000 - 

5.000 » 

10.000 - 

3.000 » 

10.000 » 

250.000 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 * 


Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 

3.500 » 

750 » 

3.500 » 

1.500 » 

750 - 

250 - 

500 - 

150 - 

500 ν 

12.500 - 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

I* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 

I (Σολωμού 51 - Αθήνα) και σας άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























